इन रंगबिरंगे हीरों को विभिन्न प्रकार के कट दिए जाते हैं, जिन में प्रमुख है एशर कट, कुशन कट, रेडिएंट कट, क्रिस कट, लिली कट आदि. नैकलेस के पैंडेंट की डिजाइन पर इस वर्ष डिजाइनर ज्यादा ध्यान दे रहे हैं. हीरे या कीमती पत्थरों के बड़ेबड़े जड़ाऊ पैंडेंट कई लडि़यों वाले हैवी नैकलेस में जोड़े गए हैं. उत्कृष्ट कारीगरी व बोल्ड डिजाइन वाली यह भारी व बोल्ड ज्वेलरी पीढ़ी दर पीढ़ी पहनी जाती रहेगी. चौकोर शेप के अलावा हार्ट शेप या बटरफ्लाई डिजाइन वाले ब्रोच, पैंडेंट आदि भी चलन में हैं.